Tervetuloa Calvary Worship Centreen Vancouveriin, -
yhteen Kanadan megaseurakunnista.
Tänään ohjelmassa äidistä, joka menetti poikansa, -
kanadalaisesta näyttelijä-laulajasta, -
ja nuoresta miehestä, joka yritti itsemurhaa.
TOIVO
VOITTO
ELÄMÄ
KÄÄNNEKOHTA Elämisen arvoinen elämä
Tervetuloa. Marika on Kanadassa tunnettu muusikko.
Hänen laulujaan soitetaan kaikilla radiokanavilla.
Hän on myös esiintynyt huippumuusikoiden kanssa.
Tervehdys Marika, mitä kuuluu? - Hyvää, kiitos kutsusta.
Minulle selvisi, että olet elänyt osan elämästäsi Britanniassa.
- Totta. Mitä muistat Newcastlesta?
Muistan murteen, jota oli tosi vaikea ymmärtää.
Pidit murretta vaikeana vaikka asuit siellä.
Elämässäni on nyt menossa viides murre.
Nyt asut ja teet työtä Kanadassa.
Kasvoit kristityssä perheessä. Kerro kasvuvuosistasi.
Isäni oli roomalaiskatolinen ja äitini 7. päivän adventisti.
Äitini vei minua Englannissa baptisti- ja metodistikirkkoon.
Jumala oli aina perheemme elämässä ja myös omassa elämässäni.
Kanadaan muutettuani liityin nuoriso- ryhmään helluntaiseurakunnassa, -
jossa oli täysin erilaista.
Silloin aloin ymmärtää kuka Jumala on ja kuka minä olen Jumalassa.
Koit siis muutoksen rauhallisesta metodistikirkosta -
äänekkääseen helluntaiseurakuntaan.
Innostunut ote sopi minulle. Liike tekee hyvää.
Teit henkilökohtaisen uskonratkaisun. Mitä siitä seurasi?
Koko elämäni muuttui. Minähän kasvoin Jumalasta tietäen, -
mutta käännekohta tapahtui, -
kun ymmärsin kirkossakäymisen ja armon vastaanottamisen välisen eron.
Se oli suuri asia, koska kristillisen ympäristön kasvatilla -
suhde Jumalaan muuttuu helposti uskonnollisuudeksi.
Tilanteet, joissa olen voinut vain nostaa käteni ja jättää asiat Jumalalle
muuttivat minut.
Palataan lauluntekemiseen ja laulamiseen.
Sanoit ennen ohjelmaa, -
että aloit laulaa myöhään mutta että soitit jo nuorena.
Aloitko kirjoittaa laulujakin jo varhain?
Olen aina yrittänyt, vaikkakaan tulos ei ollut hyvä.
Muutin pieneen kaupunkiin Kanadassa, -
eikä siellä ollut ketään, jolta olisin saanut ohjausta pop-tyylisiin lauluihin.
Koska en löytänyt yhteistyökumppania, -
päästäkseni laulamaan turvauduin omiin lauluihini.
Lauluntekeminen lähti tästä.
Vuosien varrella olen tavannut muita tuottajia ja lauluntekijöitä.
Nämä Jumalan antamat yhteistyö- kumppanit auttoivat uraani alkuun.
Laulusi tunnetaan hyvin.
Niitä soitetaan radiokanavilla sekä myös TV-ohjelmissa.
Mistä tekemistäsi lauluista pidät itse eniten?
Varmaankin juuri julkaistusta laulusta "Real life story", koska -
olen tänä vuonna ollut 15 vuotta naimisissa.
Halusin tehdä rakkauslaulun tämän juhlistamiseksi.
Useissa lauluissa aiheena on sydänten särkyminen -
ja suhteiden katkeaminen, ja sehän on todellisuutta.
Tämä laulu on omasta elämästäni.
Siinä on kaikille samaistumiskohtia.
Itselleni se merkitsee uutta vaihetta urallani sekä rakkautta ja sen voimaa.
Mikä on laulu, jonka toivot, että olisit tehnyt itse? - Mitä tarkoitat?
Itse toivon, että olisin kirjoittanut useita, -
mutta ehkä erityisesti Michael Jacksonin "Bad", -
puhtaasti rahallisista syistä.
Onko jokin laulu, jota kuunnellessasi ajattelet, että -
olisinpa tehnyt sen tai kunpa voisin kirjoittaa jotain samaa?
Vaikea kysymys. Sanoisin ehkä että Adelen "Hello".
Varmaankin kaikki artistit toivovat näin.
Kerro mikä sinä laulussa vetoaa sinuun?
Vaikea sanoa. Melodia ja Adelen esitystapa ovat uskomattomia.
Laulussa on jotain voimallista. En edes voi samaistua tekstiin, -
mutta musiikissa ja esityksessä on jotain mahtavaa, -
mikä vetoaa tunteisiini ja muutenkin.
Laulu alkoi nyt pyöriä päässäni, enkä saa sitä lakkaamaan.
Sinun pitäisi saada kaikki huomioni, mutta päässäni soi "Hello".
Olet matkustanut paljon eri puolilla ja -
saanut mahdollisuuksia tehdä työtä -
sekä maallisissa että kristillisissä kuvioissa.
Minkälaiset asiat elämässäsi -
ovat rohkaisseet sinua menemään eteenpäin?
Jotkuthan valitsevat joko kristillisen tai maallisen ympäristön, -
mutta sinä toimit molemmissa. - Näin on. En tee eroa näiden välillä.
Nuorena kristittynä minulle opetettiin, että on ei-kristittyjä ja kristittyjä.
Aloitin kristittynä artistina, mutta vastaanotto ei ollut mitenkään lämmin.
Osin tämä johtui siitä, että halusin tehdä musiikkia kaikille.
Jumala avasi silloin ovia pop-musiikin tekemiseen, ja -
urani alkoi radiossa, elokuvissa ja TV:ssä.
Halusin tehdä musiikkia. En sano tekeväni maallista musiikkia, -
koska se sulkisi Jumalan ulkopuolelle.
Kaikki lauluni ovat Jumalan inspiroi- mia, tai olen saanut ne Jumalalta.
On sama soittaako niitä pop-kanava tai kristillinen kanava.
En halua laulujeni sulkevan ketään ulkopuolelle.
Jotkut haluavat karsinoida ja -
radioasemat saattavat miettiä onko jokin laulu riittävän kristillinen.
Heille sanon "Rakastan Jeesusta ja tyylini heijastaa sitä".
Karsinointi kumpuaa ajattelumalleista.
Mitä riittävä kristillisyys edes tarkoittaa?
Minua pidetään usein ulkopuolisena.
En halua kenenkään kokevan näin kuunnellessaan musiikkiani.
Kiitos, että tulit ohjelmaan. - Kiitos.
Et voi kuitenkaan lähteä ilman, että soitat jotain.
"Hello".
Soitan katkelman uudesta äänitteestäni "Real life story".
Älä pelkää muuttaa suuntaa matkan varrella.
Elämä on ainutkertainen.
Tiedän, että rakkaus on kaikkein tärkeintä.
Kirjoittakaamme tarinamme tänä iltana. Tänä iltana.
Sinä ja minä.
Käännekohta ei ole vain TV-ohjelma.
Seuraa meitä sosiaalisessa mediassa.
Kathy Nisbet jäi orvoksi 3-vuotiaana.
Hän on elämässään saanut iskun toisensa jälkeen.
Kathy, kiitos että tulit ohjelmaan. - Kiitos.
Aloitetaan siitä mitä tiedän elämäsi alkuvaiheista.
Kuin muistelet aikaa 3-vuotiaana, kun jäit orvoksi, -
minkälaisia muistikuvia nousee mieleesi?
Pahinta oli silloin kun jouduin sijaiskotiin.
Koin siellä paljon sanallista ja ruumiillista pahoinpitelyä.
Niin sanotulla kasvatusisälläni oli tapana -
harjata hiuksiani sellaisella teräsharjalla, -
jossa on jäykät harjakset ja jolla harjattiin koiria.
Hän sitoi hiukset niin tiukaksi poninhännäksi, että -
päätä kääntäessäni hiuksia irtosi.
Kerran hän löi minua hula-vanteella, jonka oli katkaissut piiskaksi.
Iskun jäljet tuntuivat todella pahalta.
Lisäksi minut saatettiin jättää arestiin.
En saanut lääkärinhoitoa tai huolenpitoa.
Se oli kamalaa, koska piti olla varuillaan kun ei tiennyt, -
tulisiko seuraavaksi arvosteluryöppy tai ruumiillista kuritusta.
Sinulle tapahtui kaikenlaisia asioita nuoruudessasi, mutta -
oli kiehtovaa kuulla, että olit hyvä uimari ja kilpailuhenkinen.
Miten tämä alkoi?
Adoptioäitini raahasi minut kesäaikaan joka päivä -
uima-altaalle ja ilmoitti minut uimakouluun.
Minä jäin istumaan altaan reunalle ja huusin, kirjaimellisesti.
En mitenkään halunnut olla muiden kanssa vedessä.
Kaksi vuotta äiti istui aidan takana ja antoi minun olla.
Ollessani 6-vuotias muiden katsominen alkoi turhaannuttaa.
Menin altaan syvään päähän, sukelsin veteen ja aloin kroolata.
Viikkoa myöhemmin oli kilpailut ja sain ensimmäisen voittoni.
Olin koukussa. Voittamisesta tuli pakkomielle, -
eikä toinen tai kolmas sija riittänyt: voitto tai ei mitään.
Miten Jeesus liittyi tähän?
Hän tuli elämääni ollessani 15-vuotias.
Lukioomme tuli Kaliforniasta eräs Jeesus-friikki puhumaan oppilaille.
Halusin tietää Jeesuksesta.
Olen sellainen henkilö, että kun mielenkiintoni herää, -
lähden ottamaan selvää.
Jätin koulussa loppupäivän väliin ja -
menin vierailijan pitämälle raamattu- tunnille ja annoin elämäni Herralle.
Sitä ei kuitenkaan kestänyt pitkään, -
koska en tiennyt kristittyjen yhteydestä enkä raamatun lukemisesta.
Kaksi vuotta myöhemmin pääsiäis- aamuna sain uuden mahdollisuuden -
ja annoin elämäni takaisin Herralle.
Katsoin elokuvaa, joka kosketti sydäntäni syvästi.
Siitä lähtien elämäni on ollut uskomatonta -
niin myötä- kuin vastoinkäymisissä.
Aikamme on käymässä vähiin.
Haluan kuitenkin kysyä pojastasi Joelista.
Sait pojan, mutta kerrot, että kuulit Jumalan puhuvan sinulle hänestä ja -
myöhemmin menetitkin hänet. Kerro siitä.
Kun ensimmäisen kerran pidin Joelia sylissäni ja katsoin hänen silmiinsä, -
Herra sanoi minulle selvästi, ettei poika olisi täällä pitkään.
Koska hänellä on kaksoissisar, joka oli myös huolehdittavanamme -
me tavallaan unohdimme tämän.
Kun Joel varttui, hän saattoi kuitenkin sanoa minulle, -
ettei halua olla täällä vaan Jeesuksen kanssa. Haluan mennä kotiin.
Se mitä Herra oli puhunut minulle -
alkoi toteutua Joelin kuin myös minun elämässäni.
Kerran hän kysyi minulta vaivasiko minua hänen puheensa.
Sanoin että tietenkin, olenhan äitisi ja rakastan sinua.
En halua menettää sinua koskaan, mutta -
eniten toivon, että olemme molemmat Kristuksen perillisiä.
Kuinka monta vuotta kului Jumalan puheesta Joelin kuolemaan?
Hän kuoli 22-vuotiaana.
Keskustelimme hänestä ja hän kyseli mitä hänen pitäisi tehdä.
Sanoin, että rukoile Herran tahdon tapahtumista elämässäsi.
Hän oli tällöin ehkä 18-vuotias.
Se oli kovaa. Taistelin Herran kanssa sanoen, -
etten ole riittävän vahva kestääkseni tätä ja että et voi saada häntä vielä.
Se tuhoaisi minut, koska olimme todella läheisiä.
Herra kysyi minulta, että enkö ollut antanut Joelia hänelle.
Niin olimme tehneet ja Herra oli vahvistanut sen.
Hyväksyin tämän, ja luopumisprosessi käynnistyi silloin.
Herra puhui myös Joelin kaksoissisarelle ja aviomiehelleni.
Herra valmisti koko perhettä aivan uskomattomalla tavalla.
Minulla on sinulle vielä yksi kysymys.
Olit jo ennen Joelin poismenoa kokenut elämässäsi kaikenlaista.
Kun kuolema sitten tapahtuu, kysyt Jumalalta että miksi.
Kuinka käsittelit tuskaa sydämessäsi ja tyhjyyttä kodissanne?
Kirjoitinkin siitä ihmetellen -
miten koen sisälläni samanaikaisesti tuskaa ja iloa.
Tuskaa pojan menettämisestä ja iloa siitä, että Hän on Herran luona.
Tuskaa siitä, että en voi halata häntä tietäen kuitenkin, että -
tulen näkemään hänet joskus.
Tuskaa siitä, että hänen sisarensa on joutunut -
kokemaan jotain näin järkyttävää, mutta -
iloa kaikesta siitä hyvästä mitä se on tuonut hänen elämäänsä.
Tuskaa kun mieheni laski Joelin tuhkan maahan, mutta -
iloa tietäessäni, että Joel on Jeesuksen kanssa, ja -
ja tulee kohtaamaan isänsä, ja me kaikki olemme yhdessä.
Me kaikki koemme tuskaa ja iloa elämämme jossain vaiheessa.
Herra on juurruttanut minuun sen, että missä on tuskaa, siellä on iloa.
Hän poistaa tuskan ja Hän on iloni.
Kathy, kiitos kertomuksestasi.
Seuraavaksi miehestä, joka halusi päästä kurjuudestaan -
lopettamalla elämänsä.
Autuas se, joka koettelemuksessa kestää.
Sen kestettyään -
hän on saava voitonseppeleeksi elämän.
Jumala on sen luvannut niille, jotka häntä rakastavat.
Tuhannet ihmiset lukevat Joel Shunmugamin kirjaa -
"From a Scum to a Son" (Pahnanpohjimmaisesta pojaksi).
Hänen elämässään oli kuitenkin vaihe, jolloin hän halusi kaiken loppuvan.
Kiitos pastori, että tulit ohjelmaan. - Kiitos.
Ennen kuin puhumme musertavasta yksinäisyydestäsi ja -
kirjastasi, josta alkuun mainitsin, -
haluaisin kysyä kasvuympäristöstäsi.
Luin tai kuulin sinun sanoneen, että -
kasvoit normaalissa hindu-perheessä. Mitä se tarkoittaa?
Syntymästäni alkaen minua kasvatettiin hinduna.
Se tarkoittaa, että opin jumalista ja -
läpikävin kaikki hindulta vuosittain edellytetyt rituaalit.
Se oli osa varttumista. Pidin sitä normaalina.
Kuvailisitko rituaaleja katsojille, joille ne ovat vieraita.
Minun piti mm. suorittaa kavadiksi kutsuttu rituaali.
Siinä kiitetään jumalia.
Rituaalissa kehoon kiinnitetään 108 piikkiä ja -
eräänlainen varras posken ja kielen läpi.
Kiitosta annetaan siitä mitä jumala on tehnyt ja tekee.
Kiitosta annetaan siis lävistämällä omaa kehoa.
Juuri niin. Piti maksaa hinta miellyttääkseen jumalaa.
Tiedän sinusta, että olet kokenut ajanjaksoja, -
joihin on sisältynyt kaikenlaisia myllerryksiä. - Olet oikeassa.
Päädyit armeijaan.
Kerro muutoksesta, joka sai normaalia hinduelämää elävän nuoren miehen -
käyttämään huumeita ja masentumaan.
Palvelin laivastossa Singaporessa.
Siellä jokaisen miespuoleisen 18 vuotta täyttäneen -
tulee osallistua kutsuntoihin.
Päädyin 3-vuotiseen palveluun laivastossa. Olin kuitenkin putkassa.
Minulta oli jäänyt kahdesta taskusta nappi auki.
Vääpeli, joka teki tarkastusta, huomasi napittamattomat taskut ja -
antoi kolme viikkoa putkaa taskua kohti, yhteensä siis kuusi viikkoa.
Olin yksin saarella.
Mutta pastori, voitko moittia häntä!
Laivastossahan vaatetuksen tulee olla moitteeton.
Tekisit varmaan saman seurakuntasi diakoneille. - Olet oikeassa.
Olin sinä päivänä unohtanut napittaa ja sain putkaa koska -
vääpelin tarkastus paljasti etten noudattanut sääntöjä.
Miten asiat etenivät pisteeseen, että halusit tehdä itsemurhan?
Minusta kuulostaa, että olit normaali nuori mies.
Sain itsemurha-ajatuksia kun yritin vieroittautua heroiinista.
Vaimoni heitti taskustani löytämänsä heroiinin ikkunasta.
Minulla oli vieroitusoireita ja ajattelin, että tämä riittää.
Kiipesin 10-kerroksisen asuintalomme ikkunan ulkopuolelle ja aioin hypätä.
Vaimoni Ruthin onnistui vetää minut takaisin.
Elämässäsi on tapahtunut kaikenlaista ja -
osan siitä olet kertonut kirjassasi.
Mutta miten Jeesus tuli elämääsi ja minkälainen käännekohta se oli?
Tiedän, että kokouksessa, jossa sait pelastua -
julisti pastori, jonka palvelutyö kantaa nimeä Käännekohta.
Olet oikeassa. Hänen nimensä on Doug Stringer.
Pelastuin Singaporessa Teen Challengen ohjelmassa, -
johon minut pakotettiin, koska elämäni oli ajautunut karille.
Koin, että perheeni vieroksui ja vihasi minua ja -
halusi minun osallistuvan Teen Challengen ohjelmaan, joten tein niin.
Kaksi viikkoa aloitettuani, paikalla oli julistajana kaveri, -
josta tuli tunne, että hän tiesi minusta.
En tiennyt, että Pyhä Henki antoi hänelle tiedon.
Pyhä Henki alkoi vaikuttaa myös minussa.
Vastasin alttarikutsuun ja annoin elämäni Jeesukselle.
Olin yrittänyt kaikkea muuta paitsi uskoa Jeesukseen. Aloin itkeä.
On haasteellista yrittää kertoa -
elämäsi monista käänteistä haastatteluajan puitteissa.
Kirja kuvaa matkaasi tarkemmin.
Sitä luetaan esimerkiksi vankiloissa Indonesiassa. Mistä tämä lähti?
Olin julistamassa seurakunnassa New Westminsterissä Kanadassa.
Tilaisuuden jälkeen kaksi indonesia- laista naista osti kirjani ja kysyi -
voisivatko he kääntää ja painattaa sen, koska Indonesiassa on -
paljon ihmisiä, jotka tarvitsevat vapautusta riippuvuuksista.
Vastasin tietenkin myöntävästi.
Jollakulla katsojalla voi olla huumeita käyttävä sisarus, -
jonka puolesta hän on yrittänyt kaikkensa ja -
turhautunut, kun muutosta ei tapahdu.
Itse huumekierteen kokeneena, mitä haluaisit sanoa rohkaisuksi.
Sanon ensinnäkin, että älä polta siltoja vaan ole silta. Se voi olla tuskallista.
Älä polta vaan ole silta. - Yritä vetää ihmisiä sillan yli.
Oma perheeni ei hylännyt minua, -
vaikka loukkasin heitä ja koin heidän loukkaavan minua.
He osoittivat rakkauttaan, -
ja se johti minut Teen Challengen ohjelmaan.
Ole silta, älä luovuta.
Kuinka tärkeää sinulle on rukouksen voima ja Pyhä Henki?
Kerrot sisarestasi, joka oli ensimmäinen...
Se on häkellyttävää, koska kaksi viikkoa ennen pelastumistani -
olin Singaporessa varastanut ranneketjun -
ja pantannut sen saadakseni huumeita.
Minun piti korvata se ketjun omista- jalle muttei minulla ollut rahaa.
Soitin sisarelleni Estherille Britanniaan ja -
pyysin häntä rukoilemaan puolestani.
Korjaan, kysyin että voisiko hän antaa minulle rahaa, -
jotta voisin lunastaa ranneketjun.
Hän sanoi, että ei, mutta voisi rukoilla puolestani.
Sanoin tarvitsevani rahaa en rukousta.
Kahden viikon päästä olin pohjalla ja annoin elämäni Jeesukselle.
Ymmärsin silloin rukouksen voiman.
Pastori Joel, ruudussa näkyvän kirjan kirjoittaja, -
kiitos kun tulit ohjelmaan. - Kiitos.
Ohjelmamme jatkuu vielä.
Raamattu sanoo: "Henki itse todistaa meidän henkemme kanssa, -
että me olemme Jumalan lapsia."
Muista aina, että Jumala, Isäsi, on aina vierelläsi -
rakastamassa, suojelemassa ja opettamassa.
Tutustu Isään. Hän haluaa avata rakastavan sydämensä sinulle.
Joelin kertomus muistuttaa siitä, -
että vain Jumala voi täyttää aukon sydämessämme ja elämässämme.
Joel yritti kaikkea mahdollista.
Kenties sinä teet samoin, mutta koet yhä tyhjyyttä.
Ota Jeesus vastaan tänään.
Voit tehdä sen rukoilemalla yksinkertaisen rukouksen.
Tee niin ja ole yhteydessä.
Tässä oli tämänkertainen jaksomme.
Jumalan siunausta ja näkemiin Vancouverista Kanadasta.
Herää ja hymyile.
Siitä on jo aikaa -
melkein koko päivä kun viimeksi pysähdyin kannettavaksesi.
Lapsesi odottaa uskossa vahvana.
Herra olet pakopaikka. Odotan, että pääsen luoksesi.
En voi antaa päivänkään kuluvan -
kiittämättä sinua ilosta, jonka tuot elämääni.
Siinä miten aurinkosi loistaa kasvoilleni on jotain -
niin todellista rakkautta, etten voi saada sitä koskaan liikaa.
Tämä tunne ei voi olla väärä. Haluan ylistää sinua. Vie minut pois.
On totisesti kaunis päivä.
Kun vaikeuksia alkaa sataa unelmieni päälle, -
ei se haittaa. Ne pesevät ötökät tuulilasistani.
Sinä osoitat minulle, että sinussa olen vapaa, ja -
sinä olet se pakopaikka, johon minun on pakko päästä
En jätä päivääkään väliin.
Laske katto alas ja nosta se ylös. Olen valmis lentämään.
Siinä miten aurinkosi loistaa kasvoilleni on jotain -
niin suurta rakkautta, etten voi saada sitä koskaan liikaa.
Tämä tunne ei voi olla väärä. Haluan ylistää sinua.
Suomennos: Pirkko Oittinen